Document ID: 32006R1276

KOMISIJOS REGLAMENTAS (EB) Nr. 1276/2006
2006 m. rugpjūčio 25 d.
iš dalies keičiantis Reglamentą (EB) Nr. 930/2006 dėl turimo kiekio, dėl kurio gali būti pateiktos paraiškos gauti tam tikrų paukštienos produktų importo licenciją nuo 2006 m. spalio 1 d. iki gruodžio 31 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (1),
atsižvelgdama į 1994 m. birželio 22 d. Komisijos reglamentą (EB) Nr. 1431/94, nustatantį išsamias importo priemonių, numatytų Tarybos reglamente (EB) Nr. 774/94, atidarančiame tam tikras Bendrijos tarifines paukštienos ir tam tikrų kitų žemės ūkio produktų kvotas ir numatančiame tokių kvotų administravimą, taikymo paukštienos sektoriuje taisykles (2), ypač į jo 4 straipsnio 4 dalį,
kadangi:
(1)
Remiantis Europos bendrijos ir Jungtinių Amerikos Valstijų susitarimu pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (3), patvirtinto Tarybos sprendimu 2006/333/EB (4), XXIV straipsnio 6 dalį ir XXVIII straipsnį Reglamente (EB) Nr. 1431/94 kvotoms numatyti kiekiai buvo iš dalies pakeisti.
(2)
Todėl reikia iš dalies pakeisti 2006 m. birželio 22 d. Komisijos reglamentą (EB) Nr. 930/2006 nustatantį sąlygas, kuriomis galima priimti importo pažymėjimų prašymus, įvestus 2006 m. birželio mėn. kai kuriems paukštienos pagrindu pagamintiems produktams pagal režimą, numatytą Tarybos reglamentu (EB) Nr. 774/94, atidarančiu tam tikras Bendrijos tarifines paukštienos ir kai kurių kitų žemės ūkio produktų kvotas bei numatančiu tokių kvotų administravimą (5) ir proporcingai pritaikyti nuo 2006 m. spalio 1 d. iki gruodžio 31 d. turimus kiekius prie Reglamento (EB) Nr. 1431/94 I priede nustatytų kiekių,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 930/2006 priedas yra pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 25 d.

Labels: 3
17